cyanic-selkie/wikianc huggingface dataset:
Putnu ekoloģija
Lidošana un cita veida pārvietošanās
Statiskā planēšana ir vienkāršāka parādība un raksturīga galvenokārt lielajiem kontinenta putniem, kam lieli, galos noapaļoti spārni, piemēram, Amerikas un Vecās pasaules grifiem un marabu. Šī planēšana saistīta ar kontinentālajām gaisa plūsmām, kas parasti vienmērīgi pārvietojas vertikālā virzienā, gan arī ar minēto putnu bioloģiskajām īpatnībām, jo tie pārtiek no maitām. Lai uzmeklētu reto laupījumu, tiem jāplanē gaisā stundām ilgi un jānolido lieli attālumi. Atrodot maitu, grifi nolaižas pie tās, pieēdas, cik spēj, un tad atpūšas, daļēji sagremojot barību. Jau sen bija novērots, ka karstos tuksnešos grifi sāk planējošo lidojumu drīz pēc saules lēkta, kad pa nakti atdzisušais gaiss tiek no jauna sasildīts un izveidojas augšupejošas gaisa strāvas.
Kāpelēšana pa koku zariem acīmredzot ir sākotnējā putnu pārvietošanās forma. Tā nācās pārvietoties putnu tiešajiem priekštečiem, tā, bez šaubām, galvenokārt pārvietojās arheopterikss, kurš ļoti vāji lidoja, tā pārvietojas hoacīna mazulis, kas vēl neprot lidot. Tas aptver zarus ar kāju pirkstiem un kāpelēšanai izmanto priekšējās ekstremitātes, kurām ir samērā labi attīstīti pirksti. Bez šaubām, pielāgojoties šādam pārvietošanās veidam, izveidojās tipiska putna kāja ar trijiem uz priekšu un vienu atpakaļ vērstu pirkstu. Tālākajā specializācijas gaitā radās kāpelētāju kāja. Tai ir spēcīgi pirksti, no kuriem divi vērsti uz priekšu, divi — atpakaļ, īsāks apakšstilbs un stulms, tā var līdz zināmai pakāpei pagriezties ap asi un arī atvirzīties atpakaļ. Papagaiļi ar šādām kājām lieliski kāpelē pa biezā tropu meža tievajiem koku zariņiem. Turoties ar vienu kāju pie koka zara, tie ieķeras ar īso, resno knābi, kam gals āķveidīgi saliekts, citā zarā, pievelkas pie tā un saķer to ar otru kāju. Pavisam citādi pārvietojas dzeņi — tie lec pa koku stumbriem, ieķeroties ar asajiem nagiem mizā. Visstingrākās kājas ir svīrēm. Tām kājas ir ārkārtīgi īsas. visi četri pirksti ar asiem nagiem un vērsti uz priekšu; ar tiem putni var ieķerties klinšu, māju sienu vai koku stumbru nelīdzenumos. Taisnību sakot, svīrēm kājas staigāšanai gandrīz nemaz neder, bet pa horizontālu virsmu tās vispār nevar pārvietoties, jo kājas ir pārāk īsas un spārni ļoti gari. Lai varētu pacelties spārnos, svīrēm vispirms brīvi «jākrīt» gaisā.
Gandrīz visiem putniem raksturīgs, ka tie pārvietojas pa zemi (staigāšana un skriešana). Izņēmums ir svīres, kas uz zemes ir pilnīgi bezpalīdzīgas, kā arī gārgales un dūkuri, kuri var pārvietoties lienot un sēžot neatbalstās uz pirkstiem, bet gan uz visa stulma. Vairākums koku putnu — dzeņi, ļoti daudzi koku un krūmu zvirbuļveidīgie, sevišķi sīkākie, it īpaši zvirbuļi, var diezgan ātri lēkāt pa zemi. Daudzi ūdens putni slikti staigā, turklāt masīvākie šīs grupas putni ejot gāzelējas, piemēram, zosis. Labi staigā tikai purva un tieši uz zemes dzīvojošie putni. Purva putni ir, piemēram, daudzi tārtiņveidīgie putni, gārņi un stārķi. Tiem raksturīgas garas kājas ar gariem, tieviem pirkstiem. Tikai nedaudzi putni no šīs grupas ir īsti skrējēji, piemēram, daži tārtiņveidīgie. Šajā ziņā ļoti savdabīgi ir Dienvidamerikas jakāni jeb parri, kas ar garajām kājām, kurām ir ļoti gari pirksti, ātri skraida pa biezajiem ūdens augājiem stāvošajās ūdenskrātuvēs. Bet paši labākie skrējēji ir strausi un sīgas, kas dzīvo stepēs un pustuksnešos. Āfrikas strauss, piemēram, nelielā attālumā var noskriet jājamo zirgu, bet emu var skriet ar ātrumu 31 km. stundā. Šiem putniem raksturīgas garas kājas ar īsiem, platiem pirkstiem, turklāt pakaļējā pirksta var nebūt, bet Āfrikas strausam (labākajam skrējējam) ir tikai divi uz priekšu vērsti pirksti (vienīgais gadījums putnu klasē).
Cikliskums
Putni pārziemo ļoti dažādās vietās. Ļoti daudz ūdens putnu pārziemo Vidusjūras piekrastes zemēs. Dažas sugas, piemēram, bezdelīgas un čurkstes, lido vēl tālāk — uz Dienvidāfriku. Daudzu Austrumsibīrijas putnu ziemošanas vietas atrodas Ķīnas dienvidaustrumos, Birmā un Indijā. Austrumsibīrijas sarkanā puskuitala pārziemo Jaunzēlandē un Tasmanijā, nolidodama 12—15 tūkstoši kilometru garu ceļu. Tikpat garu ceļu nolido dzelkņastes svīre no Austrumsibīrijas; pakāpeniski lidojot uz, dienvidiem, tā augustā septembri nonāk Austrumķīnā, decembrī parādās Austrālijā, februāri — Tasmanijā, bet marta beigās jau dodas atpakaļceļā.
Barība
Barības krājumus izveido dažādas putnu sugas. Čakstes uzdur uz ērkšķiem vai nolauztiem zariņiem lielus kukaiņus, sīkus putniņus vai peles. Riekstroži izloba no ciedru čiekuriem sēklas — «riekstiņus», uzkrāj tos rīkles maisā zem mēles un pēc tam noslēpj šos «riekstiņus» zem koku saknēm, mizu spraugās vai sūnās. Tāpat rīkojas sīļi ar zīlēm. Kalifornijas dzenis — Melaneropes formicivorus, kas pārtiek no zīlēm, izkaļ priežu mizā bedrītes un katrā ieliek zīli, tādā veidā uzkrājot vienā priedē ap 1000 zīļu. Purva zīlītes sabāž sēklas aiz koku mizām, bet apodziņš un citas mazās pūces dobumos sakrāj noķertos putniņus un zvēriņus.
Vairošanās un attīstība
Riests. Pārošanās laikā tēviņiem izpaužas dzimuma uzbudinājums — tie izdod dažādas skaņas, dzied, izdara raksturīgas kustības, bieži kaujas. Šādu uzvedību sauc par riestu. . Sevišķi izteikts riests ir vairākiem vistveidīgajiem putniem, piemēram, rubeņiem — Lyrurus tetrix. Rubeņu tēviņi pavasarī sapulcējas lielās grupās īpašās riesta vietās, kur ieņem dažādas pozas, lēkā, šņāc, rubina un nikni kaujas :savā starpā. Riesta parādību parasti uzskata par tēviņu sava veida uzmanības izrādīšanu mātītēm vai kā cīņu dēļ tām. Pareizāk sakot, riests ir tikai tēviņu savdabīga dzimuma uzbudinājuma izpausme, jo tie bieži vien riesto arī bez mātīšu klātbūtnes. Riests sevišķi labi izteikts tipiskajiem poligāmajiem putniem — rubeņiem, medņiem un gugatņiem.
Perēšana. Putniem, kam vāji izteiktas ārējās dzimumpazīmes, perē parasti abi dzimumi, bet, ja dzimumu dimorfisms labi izteikts, perē tikai nespilgtākās krāsas īpatnis. Āfrikas strausam naktī uz olām sēž tēviņš, dienā — brūnganā mātīte, kam ir, domājams, aizsardzības nozīme. Dzimuma īpatnis, kas attiecīgajā momentā neperē, parasti pienes barību perētājam. Citos gadījumos perētāji putni īsu laiku aizlido no ligzdas, lai paēstu, kā, piemēram, sīkie zvirbuļveidīgie putni. Turpretī lielākajiem putniem, ja visas rūpes par pēcnācējiem gulstas tikai uz vienu dzimumu, uz olām sēdošais putns bieži iztur ilgu badu, patērējot taukus, kas uzkrāti līdz vairošanās periodam. Tā, piemēram, perētāja pūkpīle neēd līdz 28 dienām, bet emu — pat līdz 60 dienām. Lielajam vairumam putnu perēšanas perioda sākumā tajās vietās, kur ķermenis saskaras ar olām, izkrīt spalvas un izveidojas tā saucamie perēšanas laukumi, kuros temperatūra ir augstāka nekā pārējās ķermeņa daļās. Perēšanas laukumu nav zosveidīgajiem un dažiem citiem ūdens putniem, kā arī kolibrijiem un svīrēm. Toties zosveidīgajiem putniem līdz perēšanas sākumam uz krūtīm un vēdera izaug sevišķi garas pūkas, putni tās izrauj un izklāj ligzdas iedobumu un apsedz olas tajā laikā, kad atstāj ligzdu. Sullas apsilda olas galvenokārt ar peldplēvēm, ar kurām tās pārklāj dējumu, bet kairas un pingvīni pabāž zem olām pleznas: Bez tam pingvīniem perēšanas laukumu vietā kloākas tuvumā izveidojas kabatveida ādas kroka, ar kuru tie apsilda vienīgo olu un tikko izšķīlušos mazuli. Lielākā putnu daļa sāk perēt tikai tad, kad beiguši dēt, t.i., kad iedēta pēdēja ola; tādi ir zosveidīgie, vistveidīgie, tartiņveidīgie putni un vairums zvirbuļveidīgo. Sakarā ar to mazuļi izšķiļas samērā vienlaicīgi, un tos vieglāk izaudzēt. Citi putni (pūces, svīres, piekūnveidīgie, papagaiļi), sāk perēt tiklīdz izdēta pirmā ola. Tam ir zināmas priekšrocības, jo olas tiek labāk pasargātas no ienaidniekiem, toties, ja olu dējuma daudz, tad jaunāko un vecāko mazuļu attīstībā ir liela starpība un jaunākie bieži vien aiziet bojā. Daļa putnu — dzeņi, strausi, vairāki griežveidīgie putni — ieņem starpstāvokli, jo sāk perēt neilgi pirms tam, kad beidz dēt.
ISO 639-2
Darbs pie ISO 639-2 standarta tika sākts 1989. g. sakarā ar to, ka ISO 639-1 divburtu standarts nespēja nodrošināt pietiekoši liela valodu skaita kodēšanu. ISO 639-2 standarts pirmoreiz tika izdots 1998.g.
Madona
Daba
Madonas pilsēta izvietota paugurainā apvidū, cauri pilsētai ZR-DA virzienā iet nogāze. Cauri pilsētai tek vairākas mazas upītes un strautiņi: Lisa, Leivārīte, Ridzīte, Mucenieku upīte, Rieba un Madonas upīte, kuras tecējumā apskatāmas skaistas gravas — Mīlestības grava, Laulības grava, Šķiršanās grava. Mīlestības gravā izveidots parks, upītes mākslīgi veidotajā ūdenskrātuvē atrodas viena no augstākajām strūklakām Latvijā.
Perry
Perry var būt:
MO
MO var būt:
Larisa Neilande
Tenisa treneres karjera
Tagad strādā par vecāko tenisa treneri Kijivā, Starptautiskajā tenisa akadēmijā.
Mangaļu pagasts
Mangaļu pagasts bija viena no Rīgas apriņķa pašvaldībām ziemeļos no Rīgas pilsētas Rīgas līča krastā. Robežojās ar Rīgas pilsētu un Ādažu pagastu. Pagasta valde atradās tagadējos Rīnūžos. Lielākās apdzīvotās vietas bija Vecāķi (ciems), Rīnūži un Garciems.
Vēsture
Mūsdienās Mangaļu pagasta teritorija iekļauta Rīgas pilsētas Ziemeļu rajonā, Ādažu novada Carnikavas pagastā un Ropažu novada Garkalnes pagastā.
1920. gadi
1920. gadi, saukti par divdesmitajiem, bija desmitgade, kas sākās un beidzās. Šie gadi Eiropā saukti par “zelta divdesmitajiem”, bet Ziemeļamerikā par “vētrainajiem divdesmitajiem” vai “džeza gadiem”. Tā bija modernisma desmitgade. 1920. gadā iedzīvotāju skaits pasaulē bija 1,86 miljardi. 1927. gadā iedzīvotāju skaits pārsniedza 2 miljardus, bet desmitgades beigās bija 2,07 miljardi.
Sports
1920. gados norisinājās piecas olimpiskās spēles — trīs vasaras olimpiskās spēles (1920. gadā Antverpenē, 1924. gadā Parīzē un 1928. gadā Amsterdamā) un divas ziemas olimpiskās spēles (1924. gadā Šamonī un 1928. gadā Sanktmoricā). 1920. gadā notika pirmais pasaules čempionāts hokejā.
Ūdeņraža saite
Ūdeņraža saišu veidi
Ir iespējamas starpmolekulārās (intermolekulārās) ūdeņraža saites un iekšmolekulārās (intramolekulārās) ūdeņraža saites. Iekšmolekulārās ūdeņraža saites nosaka daudzu dabasvielu - proteīnu un nukleīnskābju - struktūru. Ūdeņraža saites nelielās enerģijas dēļ tā ķermeņa temperatūrā viegli rodas un viegli pārtrūkst, kas ir ļoti būtiski dažādos bioloģiskos procesos. Pastāv uzskats, ka molekulārās konfigurācijas, kas veidojas ar ūdeņraža saišu starpniecību, var būt saistītas ar atmiņas mehānismiem.
Standartmodelis
Standartmodelī ir 12 fermionu ("matērijas daļiņu") veidi un 12 bozonu ("radiācijas daļiņu") veidi, kā arī tiem atbilstošās antidaļiņas un vēl Higsa bozons. Standartmodelis tomēr netiek uzskatīts par fundamentālu teoriju, bet gan drīzāk par provizorisku, jo savā būtībā nav savienojams ar Einšteina vispārīgo relativitātes teoriju. Tiek uzskatīts, ka varētu pastāvēt vēl citas daļiņas, ko standartmodelis neapraksta, piemēram, gravitons — gravitācijas spēka nesējdaļiņa, vai arī parasto daļiņu supersimetriskie partneri.
Elementārdaļiņu grupēšana
Kvarki un antikvarki nekad nav novēroti atsevišķi. Kvarks var būt savienojies ar antikvarku, veidojot mezonu. Jāpiezīmē, ka bez kvarku "smaržām" ("šarmantais", "dīvainais" utt.) tiem ir arī "krāsas". Kvarkam ir noteikta "krāsa", savukārt antikvarkam atbilstošā "antikrāsa". Līdz ar to tās atceļ viena otru, un mezons ir melns — bez krāsas. Trīs kvarki kopā var veidot barionu — ja viens kvarks ir "sarkans", otrs — "zils", bet trešais — "zaļš" (krāsas nav īstas, tās ir pieņemtas). Kopā šīs trīs krāsas veido baltu. Trīs antikvarki var veidot "antibarionu", ja kvarku krāsas ir "antisarkana", "antizila" un "antizaļa" (antibarions ir "antibalts").
No 12 bozoniskajām fundamentālajām daļiņām astoņas ir gluoni. Gluoni ir stiprās mijiedarbības nesējdaļiņas, un tiem piemīt gan "krāsa", gan "antikrāsa". Gluoniem nav masas, un tos nevar novērot ar daļiņu detektoriem. Tāpat kā vienkārši kvarki, mēģinot iegūt tos brīvā veidā, tie rada hadronu plūsmu.
1921. gads Latvijā
Šajā lapā ir apkopoti 1921. gada notikumi Latvijā.
Cigarete
Cigarete (, — neliels cigārs) ir smēķēšanai domāts tabakas izstrādājums, kas sastāv no papīra cilindra, kurā iepildīta smalki sagriezta tabaka.
Malnavas muiža
Leģendas par Malnavas nosaukuma rašanos
Par Malnavas nosaukuma rašanos ir vairākas leģendas:
9x17 mm
9x17 mm (apzīmējums ASV — .380 ACP) — pistoļu unitārā patrona ar centrālo uzliesmojuma kapseli, kuru izstrādāja Džons Braunings 1908. gadā pēc ieroču ražotāja Colt pasūtījuma, par pamatu ņemot patronu 9 mm Browning Long.
Džordžs Gordons Bairons
Biogrāfija
1798. gadā, 10 gadu vecumā, Džordžs mantoja sava vectēva brāļa Viljama Bairona titulu un tika oficiāli atzīts par lordu Baironu. Divus gadus vēlāk sāka mācīties Herovas skolā (Harrow School), kur piedzīvoja savas pirmās seksuālās attiecības gan ar vīriešiem, gan sievietēm. 1803. gadā Bairons iemīlējās savā attālajā māsicā Mērijā Čevortā (Mary Chaworth), un šī mīlestība ir aprakstīta vairākos dzejoļos, tostarp Hills of Annesley un The Adieu.
Aržantāna
Aržantāna (fr) ir pilsēta Francijas ziemeļrietumos, Normandijas reģionā, Normandijas augstienē pie Ornas upes.
Phoenix (kosmiskais aparāts)
Phoenix (en "fēnikss") bija automātiskā zonde, kas veica Marsa virsmas izpēti ziemeļu polārajā apgabalā. Programmu vadīja Arizonas universitātes Mēness un planētu laboratorija (Lunar and Planetary Laboratory) NASA pārvaldībā. Programmā piedalījās arī citas ASV, Kanādas, Šveices, Dānijas un Vācijas universitātes, kā arī NASA, Kanādas kosmiskā aģentūra un aerokosmiskie uzņēmumi.
Phoenix sastāvēja no kosmiskā aparāta un nolaižamā aparāta. Paša kosmiskā aparāta vienīgā funkcija bija nogādāt nolaižamo aparātu līdz Marsam. Phoenix bija paredzēts Marsa grunts padziļinātai izpētei, kā arī atmosfēras un meteoroloģiskajiem novērojumiem. Nolaižamais aparāts nevarēja pārvietoties, toties tas bija apgādāts ar manipulatoru, ar kuru varēja veikt grunts rakšanu un ievietot minerālu paraugus ķīmiskajā laboratorijā. Liela daļa zinātniskās aparatūras tika aizgūtas no neveiksmīgās zondes Mars Polar Lander un atceltās misijas Mars Surveyor 2001 Lander.
Darbības beigas
Teorētiski ir iespēja atgūt kontroli pār Phoenix nākamajā Marsa pavasarī, kad palielināsies Saules gaismas daudzums un tiks uzlādētas baterijas, bet šāda iespēja ir maza. Problēmu rada tas, ka ziemas laikā uz aparāta saules baterijām sakrāsies sausais ledus.
Mazsalaca
Vēsture
Mazsalacas miestiņa iedzīvotāju skaits 1918. gadā sasniedza 1100 cilvēku, tie apdzīvoja 80 namus. Miests attīstījās lēni, pēc gandrīz 10 gadiem — 1927. gadā, iedzīvotāju skaits tajā bija pieaudzis līdz 1210 cilvēkiem. Savukārt namu skaits sasniedza 87. 1928. gadā Mazsalacai piešķīra pilsētas tiesības.
1988. gada rudenī izveidojas Latvijas Tautas Frontes Valmieras rajona nodaļas Mazsalacas grupa, kurā bija vairāk nekā 300 biedri. Pēc gada sāka iznākt LTF Mazsalacas grupas un LNNK grupas laikraksts "Mazsalacas Vēstis".
Pīļknābju dzimta
Pīļknābju dzimta (Ornithorhynchidae) ir kloākaiņu kārtas (Monotremata) dzimta, kas pieder pīļknābju apakškārtai (Platypoda). Šajā dzimtā ir tikai viena mūsdienās dzīvojoša suga - pīļknābis (Ornithorhynchus anatinus). Visas pārējās sugas ir izmirušas. Zinātniskais nosaukums atvasināts no grieķu valodas un latviski nozīmē "putna knābis" (ornithos - putns, rhunkhos - knābis).
20. decembris
Vārda dienas
Arta, Minjona
Centrāleiropas laiks
Centrāleiropas vasaras laiks
Šīs valstis un teritorijas vasaras laikā izmanto Centrāleiropas vasaras laiku laikā no 1:00 UTC pēdējā marta svētdienas līdz 1:00 pēdējai oktobra svētdienai.:
2006. gada FIFA Pasaules kauss
Turnīra gaita
Sākot ar astodaļfinālu, turnīru nepārliecinoši iesākusī Francijas izlase rādija vislabāko sniegumu no visām izlasēm, izslēgšanas turnīrā pieveicot spāņus un iepriekšējos Pasaules čempionus Brazīliju. Lielisks bija franču līderis Zinedins Zidāns. Tikmēr nu jau par galvenajiem favorītiem kļuvusī līdzjutēju vētraini atbalstītā Vācija ceturtdaļfinālā pēcspēles 11m sitienu sērijā pieveica argentīniešus, tā nu pirmoreiz kopš 1982. gada pusfinālā neiekļuva neviena no Dienvidamerikas izlasēm. Starp četrām spēcīgākajām izlasēm iekļuva pārliecinošās Vācijas un Francijas izlases, atraktīvā Portugāles izlase un sabalansētā Itālijas komanda. Pirmajā pusfinālā starp Vāciju un Itāliju spēle ritēja ļoti līdzīgi, līdz pagarinājuma pēdējās 2 minūtēs itāļi burtiski satrieca Vācijas aizsardzību gūstot 2 bezatbildes vārtus. Otrajā pusfinālā Francija diezgan viegli ar 1-0 pārspēja portugāļus. Spēlē par trešo vietu Vācija ar 3-1 pieveica Portugāli.
Dartija
Dartija (agrāk arī Progress) ir Iecavas pilsētas daļa tās dienvidos. Izvietojusies Ģedules krastā 3 km no Iecavas centrāa un 46 km no Rīgas.
Kandža
Izgatavošana
Kad brāga gatava, to pārtvaicē, iegūstot kandžu. Parasti brāgas sildīšanai pārtvaicē izmanto karstus ūdens tvaikus. Veicot pārtvaici, jābūt uzmanīgam, jo ir gadījumi, kad augsta spiediena dēļ sprāgst brāgas katls, un var notikt applaucēšanās.
Jans Torops
Līdz ar 1890. g. Torops aizvien vairāk pievērsies simbolismam - ietekmējies no rakstniekiem Morisa Meterlinka un Emila Verharna. Toropa darbi kļuva aizvien reliģiozāki; 1905. g. viņš pārgāja katoļticībā.
Mika Pierele
Spēlētāja karjera
Profesionāļa karjeru Pierele uzsāka 2000.—01. gada sezonā, kad debitēja SM līgas kluba Oulu "Karpat" sastāvā. Jau nākamajā sezonā hokejists izcīnīja vietu komandas pamatsastāvā. 2003.—04. gada sezonā Pierele kopā ar komandu izcīnīja Somijas čempiona titulu. 2006.—07. gada sezonā "Karpat" rindās Pierele kļuva jau par divkārtējo Somijas čempionu.
Alfrēds Žarī
Biogrāfija
Alfrēds Žarī ir dzimis Lavālā, Imperatores krastmalā (Quai de l'Impératrice), tekstila komersanta Anselma Žarī un viņa sievas Karolīnes Kernē (Caroline Quernest) ģimenē. Viņš apmeklēja Lavālas mazo liceju (Petit lycée de Laval) no 1878. līdz 1879. gadam. Pēc vecāku šķiršanās māte aizveda Alfrēdu un viņa māsu Šarloti uz Senbriē (Saint Brieuc) pilsētu, kur zēns mācījās licejā no 1879. gada oktobra līdz 1888. gada jūlijam. Divpadsmit gadu vecumā Alfrēds sāka sacerēt savas pirmās komēdijas, vēlāk šie darbi tika apkopoti krājumā Ontogénie: Brigands de la Calabre (1885), le Parapluie-Seringue du Docteur Thanaton, le Procès, les Antliaclastes (1886—1888).
MU
MU var nozīmēt:
Programmēšana
Vēsture
Augsta līmeņa programmēšanas valodas padarīja programmu izstrādi vienkāršāku un saprotamāku, turklāt programmas, kas rakstītas šādās valodās vairs nebija tik ļoti ierobežotas uz konkrētu mašīnu. Pirmā plaši izmantotā augsta līmeņa valoda, Fortran, tika izlaista 1957. gadā, un drīz tika izveidotas daudzas citas valodas.
Kālijs
Kālijs ir ķīmiskais elements ar simbolu K un atomskaitli 19. Kālijs ir viens no sārmu metāliem. Dabā brīvā veidā šis elements nav sastopams, jo ķīmiski ir ļoti aktīvs. Brīvā veidā kāliju iegūst, elektrolizējot tā savienojumu — parasti hlorīda vai hidroksīda kausējumus. Kālijs savienojumos var būt tikai vienvērtīgs, ar oksidēšanas pakāpi +1.
Sīrija
Vēsture
661. gadā to iekaroja arābi un Damaska bija Umajādu kalifāta galvaspilsēta. 750. gadā to iekaroja Abāsīdu kalifāts, Krusta karu laikā Vidusjūras piekrastē izveidojās krustnešu valstis. 1148. gadā krustneši aplenca Damasku, taču ieņemt to nespēja. 1250. gadā Sīriju pakļāva mameluku sultanāts.
No 1513. līdz 1918. gadam Sīrija atradās Osmaņu impērijas pakļautībā.
Pēc neatkarības pasludināšanas
Pēc militārā apvērsuma 1963. gada martā pie varas nāca Arābu sociālistiskās atdzimšanas partija (Baath). Tika uzsāktas sarunas par Ēģiptes, Sīrijas un Irākas federācijas izveidošanu. 1963. gada 17. aprīlī Kairā tika parakstīta vienošanās par federācijas referenduma rīkošanu 1963. gada septembrī, taču jau drīz vien starp valstīm radās nesaskaņas un plāns izgāzās. Pēc tam Sīrijas un Irākas valdības, kurās abās dominēja Arābu sociālistiskās atdzimšanas partija, sāka sarunas par abu valstu apvienošanos. Sarunas pārtrūka 1963. gada novembrī, kad Arābu sociālistiskās atdzimšanas partijas valdība Irākā tika gāzta.
Dricāni
Dricāni ir ciems Rēzeknes novadā, Dricānu pagasta centrs, 20 km attālumā no novada centra Rēzeknes. Dricānu nosaukums varētu būt radies no latgaļu vārda „driči” (griķi) vai „dricināt” (tricināt).
13. trolejbusu maršruts (Rīga)
No 2022. gada 23. augusta tika veiktas izmaiņas maršrutā virzienā uz Centrāltirgu. Lai mazinātu sastrēgumu Struktoru ielas un Brīvības gatves krustojumā ietekmi uz transporta kustību, maršruts virzienā uz Centrāltirgu tika novirzīts pa Biķernieku un Viļa Ģelbes ielu, uzstādot tur jaunu trolejbusa kontakttīklu un ierīkojot sabiedriskā transporta joslu.
Maršruta ar mainītu virzienu pieturvietas
Tāpat arī virzienā Centrāltirgus — '''1. trolejbusu parks (Ganību dambī)''' ir 11 pieturas.
Svatove
Svatove (uk) ir pilsēta Ukrainas austrumos Luhanskas apgabalā, Svatoves rajona administratīvais centrs. Izvietojusies apgabala ziemeļrietumos Krasnas upes krastos 155 km no apgabala centra Luhanskas. Svatoves pilsētas padomei pakļauti Sosnovijas ciemats un Dačnes un Zmijivkas ciemi.
Vēsture
Apdzīvotā vieta radusies 1660. gados kā kazaku sloboda Svatova Lučka (Сватова Лучка). 18. gadsimta sākumā tā nonāca Izjumas pulka sastāvā. 1825. gadā slobodā nometināja Jekaterinoslavas kirasieru pulku un uz neilgu laiku pārdēvēja par Novokaterinoslavu (Новокатеринослав). 1895. gadā caur Svatovu Lučku izbūvēja Kupjanskas—Lisičanskas dzelzceļu un Svatoves staciju. 1923. gadā Svatova Lučka kļuva par vienu no Harkivas guberņas rajonu centriem un to pēc dzelzceļa stacijas nosaukuma pārdēvēja tagadējā vārdā. 1938. gadā Svatovei piešķīra pilsētas statusu.
Lins Kleiza
Lins Kleiza (lt; dzimis Kauņā, Lietuvas PSR) ir  bijušaislietuviešu basketbolists, spēlēja vieglā uzbrucēja un spēka uzbrucēja pozīcijās, bijušais Lietuvas basketbola izlases dalībnieks. Pašlaik (2013) pārstāv NBA klubu Toronto "Raptors".
Privātā dzīve
Kleiza pārvalda arī vairākas valodas – bez dzimtās lietuviešu valodas viņš spēj sazināties angliski, krieviski un vāciski, kā arī nedaudz spāniski. Tā kā Kleiza priekšlaicīgi pameta universitāti, lai pārceltos uz NBA, diplomu viņš vēl nav ieguvis, bet iespēju robežās virzās uz priekšu tā sasniegšanā. Brīvajā laikā Kleizam patīk skatīties filmas, kā arī vienkārši atpūsties. Viņa vecāki ir mākslinieki, kas specializējas vairāku veidu glezniecībā (fresku, scagliola un trompe-l’oeil jeb acu apmāna mozaīku).
Vinnijs (izglītības iestāde)
Privātā sākumskola un bērnudārzs "Vinnijs" ir daudzfunkcionāla izglītības iestāde Babītē. Izglītības iestāde ir ieguvusi arī Ekoskolas nosaukumu.
Īkšķis
Sarunvalodā ar izteicienu "turēt īkšķus" saprot līdzjušanu, lai tādā veidā sūtītu kādam veiksmi kāda procesa veikšanā. Senajā Romā pēc paceltiem vai nolaistiem īkšķiem gladiatori pasargāja pretinieka dzīvību vai attiecīgi to nogalināja. Arī autostopētāji parasti ar paceltu īkšķi mēģina apturēt kādu mašīnu.
14. trolejbusu maršruts (Rīga)
14. trolejbusu maršrutu apkalpo RP SIA "Rīgas Satiksme" 2. trolejbusu parks.
Maršruta ar mainītu virzienu pieturvietas
Virzienā '''2. trolejbusu parks (Jelgavas ielā) — Mežciems''' ir 22 pieturas.
Olaine
Priekšvēsture
Kopš 1266. gada tagadējās Olaines apkārtne atradās uz Rīgas pilsētas lauku novada robežas ar Upmales zemi, kas no Rumbulas gāja līdz tuvākai vietai pie Misas upes, no turienes taisni līdz Gātes ietekai Lielupē. Vēlāk tā bija Rīgas novada robeža ar Livonijas ordeņa zemēm, bet pēc 1562. gada ar Kurzemes un Zemgales hercogisti. Pie Olaines upītes (de) ietekas robežupē Misā 2 kilometrus uz dienvidaustrumiem no pilsētas iekārtoja Rīgas pilsētai piederošu Olaines muižiņu (Landgut Oley) ar krogu. Zviedru Vidzemes laikā 1638. gadā uzcēla koka Svētā Olafa luterāņu baznīcu (St. Olai), kas piederēja pie Katlakalna—Olaines draudzes.
1700. gada 21. (11. pēc vecā stila) februārī pie Olaines notika pirmā Lielā Ziemeļu kara kauja starp zviedru robežsargiem un sakšu dragūniem. 1749.—1753. gadā uzcēla tagadējo mūra baznīcu. 1830.—1857. gadā cauri Olainei uzbūvēja jaunu Rīgas—Jelgavas lielceļu un Olaine bija labi pazīstama arī ārzemju ceļotājiem kā zirgu pasta stacija pusceļā starp Jelgavu un Rīgu.
Saimniecība
Pilsētas dzīvojamo daļu jau kopš pilsētas izveidošanās robežo plaša industriālā zona. Nozīmīgākā rūpnīca pilsētā ir farmaceitiskā rūpnīca Olainfarm, kas dibināta 1972. gadā un nodarbina vairāk nekā 1000 cilvēku. Lielākie Olainē reģistrētie uzņēmumi pēc apgrozījuma 2019. gadā bija "Olainfarm", farmācijas tīkls "Latvijas aptieka", jūras produktu konservēšanas rūpnīca "Atlas Premium", saldēšanas un ventilācijas iekārtu rūpnīca "Dinair Filton", tirgotājs un agroķīmijas ražotājs "CrossChem", ķīmiskā rūpnīca "Biolars".
Grafiskā planšete
Darbība
Salīdzinot ar skārienjūtīgiem ekrāniem grafiskās planšetes pārsvarā piedāvā daudz augstāku precizitāti, iespēju izsekot objektu, kas nepieskaras planšetei un var savākt daudz vairāk informācijas par irbuli. Taču grafiskās planšetes parasti ir daudz dārgākas un var tikt lietotas tikai ar speciālu irbuli vai citām palīgierīcēm.
2004. gada Eirovīzijas dziesmu konkurss
Par 2004. gada Eirovīzijas dziesmu konkursa uzvarētāju kļuva Ukrainas pārstāve Ruslana ar dziesmu Wild Dances. Latviju pārstāvēja Fomins & Kleins ar dziesmu "Dziesma Par Laimi", kas ar 23 punktiem ieguva 17. vietu pusfinālā un neiekļuva finālā. Pirmoreiz konkursā piedalījās Albānija, Andora, Baltkrievija un Serbija un Melnkalne.
Alfreds Hičkoks
Par TV seriālu Alfred Hitchcock Presents (1955—1962) saņēmis Zelta globusa balvu. Piecas reizes nominēts Amerikas Kinoakadēmijas balvai kā labākais režisors par filmām "Rebeka" (1940), Lifeboat (1944), "Apmātais" (1945), "Logs uz sētu" (1954), "Psiho" (1960), kā arī 1968. gadā saņēmis Ērvinga Tālberga memoriālo balvu. 1971. gadā Hičkoks saņēma BAFTA kino balvu BAFTA Fellowship — kā pirmais, kam piešķirta šī balva par mūža ieguldījumu kinomākslā.
Turku valoda
Patskaņu harmonija
Turku valodā patskaņu harmonija tiek panākta, nosakot, ka turku valodas pamata vārdā līdztekus ir tikai platie (a, ı, o, u) patskaņi vai šaurie (e, i, ö, ü). Piemēram, turku valodā priedēkļa apzīmējums -den nozīmē gan -dan, gan -den (atbilstoši patskaņu harmonijas likumam) un apzīmējums -iniz nozīmē: -ınız, -iniz, -unuz, vai -ünüz.
Gvadalahara (Meksika)
Gvadalaharu 1542. gadā dibinājis spāņu konkistadors Nunjo Beltrāns de Gusmans (Nuño Beltrán de Guzmán), kurš dzimis Spānijas Gvadalaharā. Koloniālajā laikā Gvadalahara bija Jaunspānijas vicekaralistes daļas — Jaungalīsijas (Nueva Galicia) galvaspilsēta, tāpēc pilsētā labi saglabājusīes koloniālā laika arhitektūra.
Marka
Marka var būt:
Andrejs Butriks
Šobrīd darbojas kā FK Ventspils sporta direktors.
Purva bērzs
Biotopi
Aug mitros mežos, purvos.
Antakja
Senajos laikos pilsēta bija zināma kā Antioha jeb Antioheja. Pilsētai bija liela nozīme Krusta karu laikā. Pilsētā ir ievērojami arhitektūras pieminekļi no Senās Romas, Bizantijas, Mameluka un Osmaņu impērijas valdīšanas laikiem.
2023. gada Turcijas un Sīrijas zemestrīce zemestrīce
2023. gada 6. februārī lielās zemestrīces rezultātā Antakja cieta smagus postījumus. 7. februārī BBC ziņoja, ka pilsētas centrā un Kirikhanas un Iskenderunas rajonos ir nopostītas vismaz 1200 ēkas. Amatpersonas ziņoja, ka "gandrīz visas" mājas Sebraila rajonā ir sabrukušas. Liela daļa vēsturisko vietu, tostarp baznīcas un mošejas, tika iznīcinātas, viena no tām bija arī Sv. Pāvila baznīca.
Ričards Bartelmess
Ričards Simlers "Diks" Bartelmess (en, dzimis, miris ) bija amerikāņu kinoaktieris. Viņš tika izvirzīts 1. Kinoakadēmijas balvai nominācijā "Labākais aktieris galvenajā lomā". Ričards Bartelmess ir viens no Kino mākslas un zinātnes akadēmijas dibinātājiem, kā arī viņam ir zvaigzne Holivudas Slavas alejā.
Biogrāfija
Bartelmess, 1963. gadā, 68 gadu vecumā mira no vēža. Viņš tika apbedīts Fernklifas kapsētā, Hertsdeilā, Ņujorkā.
6. marts
Vārda dienas
Centis, Gotfrīds, Vents
Antonijs Pijs
Antonijs Pijs (la; dzimis, miris ) bija 15. Romas impērijas imperators no līdz savai nāvei. 120. gadā bija konsula amatā, vēlāk Antonijs Pijs bija Āzijas prokonsuls.
Vilhelms Knoriņš
Dzīvesgājums
Pirmā pasaules kara laikā karoja Krievijas armijas Rietumu frontē. Pēc Februāra revolūcijas organizēja karavīru padomes un piedalījās Minskas strādnieku un zaldātu padomes veidošanā. Baltkrievijas Komunistiskās (boļševiku) partijas (K(b)P) Centrālkomitejas sekretārs (1918), Lietuvas—Baltkrievijas PSR K(b)P Centrālkomitejas sekretārs (1919), tad atkal Baltkrievijas K(b)P sekretārs (1920—1922).
15. trolejbusu maršruts (Rīga)
Agrākie pieturvietu nosaukumi:
Bērnudārzs (pārdēvēta par Plostu iela )
Vjetnamas karš
Vjetnamas karš, kas pazīstams arī kā Otrais Indoķīnas karš, bija Aukstā kara perioda karš, kas notika Vjetnamā, Laosā un Kambodžā no 1955. gada 1. novembra līdz Saigonas krišanai 1975. gada 30. aprīlī, lai novērstu Vjetnamas atkalapvienošanos zem komunistu varas. Tajā piedalījās Vjetnamas Republika (Dienvidvjetnama) ar ASV un citu valstu atbalstu, pret Vjetnamas vietējo partizānu atbrīvošanās fronti (Vjetkongs) un Vjetnamas Demokrātiskās Republikas armiju (Ziemeļvjetnama), kuru atbalstīja galvenokārt Ķīna un Padomju Savienība. Tiek lēsts, ka karā bojā gāja starp vienu miljonu un 5,7 miljoniem cilvēku. ASV zaudēja 58 159 karavīrus un vairāk nekā 1700 cilvēku pazuda.
Konflikts sākās ar mēģinājumu apvienot divas "Vjetnamas" vienā valstī, kurā valdītu PSRS un Ķīnas kontrolēta komunistu valdība. Pasākumi, lai novērstu atkalapvienošanos, kopā ar neapmierinātību pret Dienvidvjetnamas korumpēto un neefektīvo valdību, ko atbalstīja ASV, izraisīja Nacionālās atbrīvošanās frontes "Vjetkongs" izveidošanu, kuru uzreiz atbalstīja toreizējā Padomju Savienība un Mao Dzeduna vadītā Ķīna. Karš tika sadalīts četros posmos:
Vērienīga ASV iejaukšanās karā (1965—1973)
Lai gan amerikāņu zaudējumi pieauga, tomēr militārajā ziņā panākumi bija niecīgi. 1968. gadā kļuva skaidrs, ka karam gals nav redzams. Aizvien vairāk amerikāņu sāka uzskatīt, ka karaspēks ir jāizved. Sākās plašas kara pretinieku demonstrācijas. Arī politiķu aprindās noskaņojums kļuva aizvien pesimistiskāks.
Eiropas Komisija pret rasismu un neiecietību
Galvenie komisijas darbības veidi ir ziņojumu sagatavošana par dalībvalstīm, vispārēji politisko rekomendāciju pieņemšana un informēšana par veiksmīgām praksēm pretrasisma jomā.
Singapūra
Valsts iekārta
"Transparency International" Singapūra ir pastāvīgi novērtēta starp vismazāk korumpētajām valstīm pasaulē. Par piecu vai vairāk cilvēku pulcēšanās pasākumiem ir nepieciešama policijas atļauja.
Daba
Singapūra savas urbanizācijas dēļ ir zaudējusi 95% savu vēsturisko mežu, un tagad vairāk nekā puse dabā sastopamās faunas un floras Singapūrā atrodas dabas rezervātos, piemēram, Bukit Timah dabas rezervātā un Sungei Buloh mitrāju rezervātā, kas veido tikai 0,25% no Singapūras zemes platības. 1967. gadā valdība ieviesa plānu pārvērst Singapūru par "dārzu pilsētu", kura mērķis ir mīkstināt urbanizācijas sekas un uzlabot dzīves kvalitāti. Kopš tā laika gandrīz 10% no Singapūras platības ir rezervēti parkiem un dabas rezervātiem. Singapūras labi pazīstami dārzi ietver Singapūras botānisko dārzu, kas ir 150 gadus vecs tropisks dārzs un Singapūras pirmā UNESCO Pasaules mantojuma vieta, un Gardens by Bay, kas ir populārs tūristu galamērķis.
Ekonomika
Viena no pasaulē visvairāk fotografētajām ēkām ir Marina Bay Sands kūrorts, kas tika atvērts 2010. gadā. Vairākus gadus Singapūra ir bijusi viena no nedaudzajām valstīm ar AAA kredītreitingu no "lielajiem trim" un vienīgā Āzijas valsts, kura sasniedza šo reitingu. Ņemot vērā tās atrašanās vietu, kvalificētu darbaspēku, zemas nodokļu likmes, labu infrastruktūru un nulles toleranci pret korupciju, Singapūra piesaista investīcijas no visas pasaules. Singapūra ir 11. vietā pēc pasaules ārvalstu valūtas rezervēm un vienā no augstākajām starptautisko investīciju pozīcijām uz vienu iedzīvotāju. Singapūrā ir vairāk nekā 7000 transnacionālu uzņēmumu no ASV, Japānas un Eiropas. Ir arī aptuveni 1500 uzņēmumi no Ķīnas un Indijas. Ārvalstu uzņēmumi ir gandrīz visās valsts ekonomikas nozarēs. Aptuveni 44 procenti no Singapūras darbaspēka sastāv no iebraucējiem. Ir noslēgti vairāk nekā desmit brīvās tirdzniecības līgumi ar valstīm un reģionālajiem savienojumiem.
Pīters Brēgels Vecākais
Pīters Brēgels Vecākais (Pieter Bruegel jeb Brueghel, jeb Breughel, dzimis apm. 1525. Bredā, miris 1569.g. 9.septembrī Briselē), saukts arī par Zemnieku Brēgelu, bija XVI gs. flāmu gleznotājs, kuru īpaši pazīst prasmīgā zemnieku dzīves un ainavu tēlojuma, kā arī simbolisko gleznu dēļ. Starp nozīmīgākajiem Brēgela darbiem jāmin gleznas "Bābeles tornis", "Nāves triumfs", "Mednieki ziemā", "Dullā Grieta", "Dumpīgo eņģeļu krišana", "Aklie". Brēgels darbojies arī grafikā. Brēgela darbiem raksturīga liela tematiska daudzveidība — viņš gleznoja ainavas, žanra gleznas, alegoriskus tēlojumus, Bībeles ainas, līdzības par Kristu, mitoloģiskus sižetus, sakāmvārdu ilustrācijas, satīriskus darbus utt.
Sentvinsenta un Grenadīnas
Valsts teritorija sastāv no Sentvinsentas salas un 32 mazām Grenadīnas grupu salām (Mazo Antiļu salu arhipelāgā). Salu kopējā platība ir 389 km². Sentvinsenta un Grenadīnas galvaspilsēta ir Kingstauna.
Alkajs
Dzīve
Alkajs dzimis Mitilēnē Lesbas salā politiski aktīvā aristokrātu ģimenē. Kad Lesbā izcēlās sacelšanās pret tirāniem Melankru un pēc tam arī Mirsilu, tajā Pitaka vadībā piedalījies arī Alkajs. Pēc uzvaras Pitaks kļuva par Mitilēnes valdnieku, un viņam nācās izraidīt trimdā vairākus aristokrātus, kas izraisīja lielu Alkaja neapmierinātību (Alkajs arī savā dzejā vērsies pret Pitaku).
Saleharda
Pilsēta atrodas subarktiskās un mērenās klimata joslas robežā. Summārā Saules radiācija šeit ir 74 kcal uz 1 cm2. Janvāra vidējā temperatūra ir -25 °C, bet jūlija +15 °C. Gada nokrišņu daudzums ir ap 450 - 500 mm. Sniega sega šeit turas līdz 200 dienām.
Vēsture
Sibīrijas hanistes iekarošanas laikā 1595. gadā kazaki nodibināja Obdoras jeb "Pieobas" cietoksni (Обдорский острог) Obas labajā krastā. Krievijas cari savam titulam pievienoja arī "Obdoras kņaza un visas Ziemeļu puses pavēlnieka" (князь Обдорскiй и всея Сђверныя страны повелитель) nosaukumu. Obdorijas ģerboni iekļāva Krievijas Impērijas ģerbonī.
Oktanitrokubāns
Īpašības
Oktanitrokubāna īpašības nav vēl pilnīgi izpētītas pārāk mazā pieejamā daudzuma dēļ.
Tā sevišķi augstā eksplozivitāte izskaidrojama ne tikai ar daudzajām nitrogrupām, bet arī ar lielajiem spriegumiem saitēs starp oglekļa atomiem (parasti leņķis starp oglekļa saitēm ir tetraedrisks — 109,4°, bet kubānam šis leņķis ir 90°). Sprāgstot oktanitrokubāns sadalās saskaņā ar vienādojumu:
IM
IM var būt:
Dina Kuple
Biogrāfija
Dina Kuple dzimusi Rīgā skolotāju ģimenē, 11 gadu vecumā zaudējusi māti, vēlāk vairākkārt mainījusi dzīves vietas. Jau bērnībā ar vecākiem, kas bija pašdarbības teātra aktieri, piedalījusies izrādēs, līdz nolēmusi kļūt par aktrisi. Pēc Latvijas Valsts Konservatorijas Teātra fakultātes beigšanas 1955. gadā uzsākusi darbu Dailes teātrī, kurā nostrādājusi līdz 1978. gadam, kad pārgājusi uz Jaunatnes teātri. Šeit strādājusi līdz 1990. gadam, tēlojot daudzas nozīmīgas lomas pie tā laika novatoriskajiem režisoriem Ādolfa Šapiro un Pētera Pētersona. 1991. gadā pēc Jaunatnes teātra reorganizācijas atgriezusies Dailes teātrī, kur strādājusi līdz savas aktīvās darbības beigām 1999. gadā. 1957. gadā iepazinusies ar diriģentu Edgaru Toni un vēlāk apprecējusies. Kopdzīve bijusi laimīga, bet īsa, jo 1967. gadā vīrs miris, kļūdams par vienīgo aktrises mūža vīrieti. Abiem ir meita — žurnāliste Arta Tone. Aktīvi iesaistījusies Tautas frontes darbībā un Trešās atmodas notikumos. Viņas ieguldījums teātrī ir novērtēts ar Latvijas PSR Nopelniem bagātās skatuves mākslinieces goda nosaukumu (1965) un Latvijas PSR Tautas skatuves mākslinieces nosaukumu (1971), kā arī ar Bertas Rūmnieces balvu 1993. gadā. 2008. gadā Dinai Kuplei tika piešķirts Triju Zvaigžņu ordenis par mūža darbu Latvijas teātra mākslā un nopelniem valsts neatkarības atjaunošanā. Mirusi Rīgā, apbedīta Rīgas Meža kapu Mākslinieku kalniņā.
Mākslinieciskā darbība
Viņas pēdējā teātrī nospēlētā loma bija Selma Lāgerlēva "Tēlu meistari" 1999. gadā, pēc kuras aktrise beidza aktīvu māksliniecisko darbību, sevi veltot ģimenei — meitai un mazbērniem.
FM
FM var būt:
Spānija
Vēsture
Pirmie cilvēki Pireneju pussalas ziemeļos parādījās vēlā paleolīta periodā. Aptuveni pirms 17 tūkstošiem gadu uz alu sienām cilvēki zīmēja stilizētus zīmējumus, kuros bija redzami gan dzīvnieki, gan paši cilvēki. Vislabāk zīmējumi ir saglabājušies Altamirā un Puente Vjesgo netālu Santanderas pilsētas. No 9. līdz 7. gadsimtam p.m.ē. Spānijas teritorijā dzīvoja ibēri. 7. gadsimtā p.m.ē. Spānijas dienvidu piekrasti kolonizēja feniķieši un grieķi. No 5. līdz 3. gadsimtam p.m.ē. Spānijā apmetās ķelti. 3. gadsimta beigās p.m.ē. lielāko Spānijas daļu iekaroja Kartāga, bet 1. gadsimtā beigās p.m.ē. — Senā Roma. Mūsu ēras 3. gadsimtā Spānijā iebruka franki, 5. gadsimtā arī svēbi, alaņi un vandaļi. Vestgoti izspieda alaņus un vandaļus un nodibināja savu karaļvalsti, kura pastāvēja no 5. gadsimta vidus līdz 8. gadsimta sākumam.
1969. gadā Franko par nākamo valsts galvu izvēlējās bijušā karaļa Alfonso XIII mazdēlu Huanu Karlosu. Pēc Franko nāves, 1975. gada 22. novembrī Huans Karloss kļuva par Spānijas karali un uzsāka demokrātiskas reformas. Tika legalizētas politiskās partijas un 1977. gada 15. jūnijā tika sarīkotas demokrātiskas parlamenta vēlēšanas. 1982. gadā Spānija pievienojās NATO, bet 1986. gadā — Eiropas Ekonomikas kopienai.
Bruņotie spēki
Spānijai ir nozīmīga loma Eiropas Savienības spēkos (EUFOR), kā arī organizācijā "Eirokorpuss" (Eurocorps). Spānija ir nozīmīga dalībvalsts arī NATO bruņotajos spēkos, kur tā iestājās 1982. gadā. Spānijai ir sestā lielākā jūras flote. 2009. gadā Spānijas militāro spēku aizsardzības vadītājs bija ģenerālis Hosē Hulio Rodrigezs Fernandezs (José Julio Rodríguez Fernández).
Mazākumtautību grupas
Mūsdienu ebreju kopiena Spānijā ir izveidojusies trīs kārtās: migrācija no bijušās Spāņu Marokas, ebreju bēgļi no nacistu apspiešanas, kā arī imigrācija no Argentīnas. Spānijas tiesību akti ļauj sefardu ebrejiem pieprasīt spāņu pilsonību. 2006. gadā Spānijā dzīvoja 12'000 ebreju. Saskaņā ar pētījumu (2008. gada decembris), kurš tika publicēts "American Journal of Human Genetics", 19,8% no mūsdienu Ibērijas iedzīvotājiem ir sefardu ebreju pēcteči, norādot, ka kristietībā pārgājušo ebreju skaits varētu būt daudz lielāks, nekā sākotnēji tika uzskatīts.
Mūzika
No klasiskās mūzikas autoriem slaveni spāņu komponisti ir Īzaks Albeniss, Manuels de Falla, Enrike Granadozs, bet slavenākie dziedātāji ir Hosē Karerass, Montserata Kabaļe, Plasido Domingo, Alīsija de Larroča, Alfredo Krauss, Pablo Kazālss, Rikardo Viņjess, Hosē Iturbi, Pablo de Sarasate, Žordi Savaļļs un Terēza Bergansa. Spānijā ir arī vairāk nekā 40 profesionāli orķestri. Slavenākie no tiem ir Orquestra Simfònica de Barcelona, Orquesta Nacional de España un Orquesta Sinfonica de Madrid. Savukārt nozīmīgākie opernami ir Teatro Real, Gran Teatre del Liceu, Teatro Arriaga un El Palau de les Arts Reina Sofía.
Virtuve
Tomēr Spānijas teritorijā var izšķirt trīs izteikti atšķirīgas virtuves. Vidusjūras Spānijā izmanto daudz jūras veltes, piemēram, pescaíto frito. Šajā reģionā uzturā lieto arī izteikti daudz aukstās zupas, kā arī ēdienus, kuros galvenā sastāvdaļa ir rīsi, piemēram, paelja un arròs negre. Otra virtuve ir raksturīga Spānijas centrālajai daļai, kur uzturā lieto karstas un biezas zupas, piemēram, uz maizes un ķiplokiem balstīto kastīliešu zupu. Šajā reģionā pārtiku tradicionāli saglabā to sālot, piemēram, spāņu šķiņķi, vai arī iemērcot olīveļļā, piemēram, kā Mačego sieru. Visbeidzot trešā izteikti atšķirīgā virtuve ir Spānijas daļā pie Atlantijas okeāna. Tur vairāk lieto ēdienus, kuri gatavoti no dārzeņiem un zivīm, piemēram, pote gallego un marmitako. Izplatīts ir arī viegli kaltētais Lakonas šķiņķis.
Sports
Spānijas sportā kopš 20. gadsimta dominē futbols. Populāri sporta veidi ir arī basketbols, teniss, riteņbraukšana, rokasbumba, kā arī motoru sports, īpaši Formula 1, jo šajos sporta veidos arvien vairāk panākumus gūst spāņu sportisti. Mūsdienās Spānija tiek uzskatīta par vienu no pasaules sporta lielvalstīm, īpaši kopš 1992. gada vasaras olimpiskajām spēlēm, kuras notika Barselonā, un kuras sekmēja lielu sporta daudzveidību valstī. Tūrisma industrija ir pilnveidojusi sporta infrastruktūru, sevišķi ūdenssporta, golfa un slēpošanas.
Dižskābaržu rinda
Latvijā savvaļā aug 9 sugas un 2 hibrīdsugas, kas pārstāv 3 dzimtas (bērzu dzimtu, lazdu dzimtu un dižskābaržu dzimtu).
Turki Vācijā
Iedzīvotāju skaits
2008. gadā Vācijā bija 1.688.370 Turcijas pilsoņi (889.003 vīrieši un 799.367 sievietes), kas ir 25,1% no visiem Vācijas cittautiešiem un veido lielāko etnisko minoritāti. Oficiāli turku minoritāte Vācija samazinās, jo arvien vairāk turku pāriet Vācijas pilsonībā un kopš 2000. gada visi turku bērni, kas dzimuši Vācijā tiek uzņemti pilsonībā kopš dzimšanas.
Vācijas turki Eiropas Parlamentā
Vācijas turku EP deputāti:
Rubīdijs
Īpašības
Rubīdijs ir ļoti mīksts, elastīgs, sudrabbalts metāls. Tam ir otra vismazākā elektronegativitāte no neradioaktīvajiem ķīmiskajiem elementiem. Tā ir 0,82. Arī kušanas temperatūra ir salīdzinoši zema. Normālos apstākļos tā ir 39,31 °C. Līdzīgi, kā citi sārmu metāli, rubīdijs aktīvi reaģē ar ūdeni, veido amalgamas ar dzīvsudrabu un sakausējumus ar zeltu, dzelzi, cēziju, nātriju un kāliju, bet ne ar litiju (neskatoties uz to, ka arī tas ir sārmu metāls). Rubīdija reakcijā ar ūdeni parasti ir pietiekami enerģijas, lai aizdegtos ūdeņraža gāze, kas no tās izdalās. Rubīdijs saskarsmē ar gaisu var spontāni aizdegties. Tā liesma ir dzeltenīgi violeta. Rubīdijam ir salīdzinoši zems jonizācijas potenciāls — 406 kJ/mol.
Sastopamība
Rubīdijs ir 23. visbiežāk sastopamais ķīmiskais elements Zemes garozā. Visizplatītākie minerāli, kuru sastāvā ir rubīdijs, ir lepidolīts, leicīts, pollucīts, karnallīts un cinvaldīts. Jūras ūdenī rubīdija koncentrācija ir 125 µg uz litru. Divas nozīmīgākās rubīdija saturošo minerālu atradnes atrodas Kanādā, Bernikas ezera apkārtnē, un Itālijai piederošajā Elbas salā.
Atklāšana
1861. gadā, izmantojot tajā laikā izgudroto liesmas spektroskopijas metodi un pētot lepidolīta minerālu, rubīdiju atklāja divi vācu ķīmiķi Roberts Bunzens un Gustavs Kirhofs. Elementa nosaukums ir radies no latīņu vārda rubidus, kas nozīmē "tumši sarkans".
Jānis Brekte
Glezniecība
Strādājis pamatā akvareļa tehnikā, retāk eļļas tehnikā. Dzīves laikā radījis vairākus tūkstošus akvareļu, tāpēc ir uzskatāms par vienu no ražīgākajiem sava laika akvarelistiem. Īpašu atzinību guvis ar Vecrīgas un Rīgas gleznojumiem dažādās dabas noskaņās un gadalaikos. Mākslinieciskās darbības sākumposmā pievērsies industriālajai ainavai, gleznodams pamatā ostu skatus, vēlāk pievērsdamies dabas ainavai, gleznodams mežus, kalnus, ūdeņus, kā arī klusās dabas un ziedus. Mākslinieka darbi izceļas ar individuālu, izkoptu rokrakstu ar tam raksturīgu atraisītu un brīvu pludinājumu, spilgtiem krāsu akcentiem un tieksmi konkrētu motīvu pacelt vispārinājuma pakāpē.
Pabažu pagasts
Pabažu pagasts bija viena no Rīgas apriņķa pašvaldībām tā ziemeļdaļā, Rīgas līča krastā. Sastāvēja no divām daļām. Robežojās ar Vidrižu, Bīriņu, Sējas un Ādažu pagastiem. Pagasta valde atradās tagadējos Sējas novada Pabažos. Lielākā apdzīvotā vieta bija tagadējā Saulkrastu pilsētas daļa Pabaži (Katriņbāde).
STS-118
1. lidojuma diena (8. — 9. augusts)
Apkalpe devās gulēt 04.36 UTC. Lai gan celšanās bija paredzēta 12:36 UTC, kosmonautus pamodināja ātrāk trauksmes signāls, kas signalizēja par zemu spiedienu vienā no piecām skābekļa tvertnēm degvielas šūnas sistēmā. Vēlāk izrādījās, ka vainīgs bija spiediena sensors.
10. lidojuma diena (18. — 19. augusts), 4. iziešana
notika 4. iziešana kosmosā, ko veida D. Viljamss un K. Andersons. Iziešana tika paredzēta par divām stundām īsāka viesuļvētras "Dīns" dēļ, kura draudēja brāzties pāri ASV piekrastei, lai vajadzības gadījumā laicīgi paspētu atvienoties no SKS un nolaisties. Iziešana sākās 13.17 UTC, viņi uzstādīja External Wireless Instrumentation System antenu uz Destiny moduļa un noņēma divus materiālu eksperimentu konteinerus MISSE, lai vestu tos atpakaļ uz zemi. Viņi arī uzstādīja uz S1 kronšteinus priekš OBSS (Orbiter Boom Sensor System), kuru uzstādīs vēlākās misijās.
Parastais ozols
Simbolisms latviešu kultūrā
Sapnī redzēt ozolu vai ozola vainagu nozīmējis ilgu mūžu, lielu godu, bagātību, varu, bet redzēt nolūzušu — nomirs kāds spēcīgs, varens vīrs, valdnieks, būs liela nelaime un bēdas.
Somija
Etimoloģija
Dažreiz Somiju dēvē arī par "Tūkstoš ezeru zemi", jo valstī ir 187 888 ezeru, kuru platība ir lielāka par 500 m².
Vēsture
Pēc Somijas krusta kariem līdz 13. gadsimta beigām reti apdzīvotā Somijas teritorija nonāca Zviedrijas pakļautībā. Somija bija Zviedrijas kontrolē līdz pat 1809. gadam, kad tā nonāca Krievijas Impērijas pakļautībā. Autonomās Somijas lielhercogistes pastāvēšanas laikā somi sāka attīstīties kā nācija. 1917. gada 6. decembrī Somija kļuva par neatkarīgu valsti.
Saimniecība
Mūsdienās Somija ir viena no turīgākajām valstīm Eiropas Savienībā un tādējādi arī visā pasaulē. 2005. gadā Somijas pirktspējas izdekss bija 111, salīdzinoši, Eiropas Savienības vidējais indekss bija 100. 2006. gadā kopējais eksporta apgrozījums bija 61,40 miljardi eiro, bet importa apgrozījums — 55,89 miljardi eiro. 2009. gadā nozīmīgākie tirdzniecības partneri bija Vācija (11,3%), Zviedrija (10,5%) un Krievija (10,1%).
Straujā ekonomiskā izaugsme apstājās 1991. gadā, kad sabruka Padomju Savienība, jo tieši ar šo valsti Somijai bija ļoti cieši tirdzniecības sakari. Pēc smagas ekonomiskās krīzes iekšzemes kopprodukts (IKP) samazinājās par 13%, savukārt no 1990. līdz 1994. gadam bezdarba līmenis pieauga no 3,4% līdz 18,4%. Krīzes rezultātā tika restrukturēta Somijas saimniecība. Lai stabilizētu valsts budžetu, vairāki valsts uzņēmumi tika privatizēti. Tajā pašā laikā valsts ieguldīja naudu jaunāko tehnoloģiju apgūšanai augstskolās. Pēc tam arī ieguldīja mikroelektronikā. Šajā jomā veiksmīgi attīstījās uzņēmums "Nokia", kurš kļuva par dzinējspēku ekonomikas atveseļošanās procesā. Pievienošanās Eiropas Kopienai 1995. gadā veicināja ekonomikas nostabilizēšanos. Pārkārtojot saimniecību, līdz 2001. gadam bezdarba līmenis bija jau samazināts līdz 9,2%. Vēlāk bezdarba līmenis vēl samazinājās, 2007. gadā tas sasniedza 6,9%.
Kultūra
No mūsdienu autoriem Mika Valtari (Mika Waltari) ir slavenākais somu rakstnieks, kura darbi ir plaši izplatīti arī ārzemēs. Viņa slavenākais darbs, vēsturiskais romāns "Sinuhe, ēģiptietis" (Sinuhe Egyptiläinen, 1945), ir iztulkots aptuveni 30 valodās, kā arī 1954. gadā Holivudā pēc šī darba motīviem tika uzņemta filma. Starptautisku slavu ir ieguvis arī Somijā dzīvojošās zviedru rakstnieces Tūves Jānsones darbs "Trollīši Mumini".
Sentkitsa un Nevisa
Ģeogrāfija
Sentkitsa ir lielākā no abām salām. Uz tās atrodas galvaspilsēta Bastera. Salas atdala 3 kilometrus plats jūras šaurums. Abām salām — gan Sentkitsai, gan Nevisai ir vulkāniska izcelsme, un katras salas centrā slejas vulkāns. Augstākā virsotne ir Liamuigas kalns, kurš ir 1 156 metrus augsts.
Pilsētas
Bastera ir svarīga osta, un lielus ienākumus dod kruīza kuģu apkalpošana. Nevisas lielākā pilsēta ir Čārlstauna.
Toyota F1
Pārmaiņas (2007—2009)
Piloti saglabāja savas vietas arī. gadā un viņiem veicās ne tik labi kā iepriekš. 2007. gada vidū tika paziņots, ka Ralfs Šūmahers pēc sezonas beigām nepagarinās līgumu ar Toyota. Timo Gloks, pēc divu nedēļu sarunām ar BMW Sauber par viņa atlaišanu no testpilota amata, tika apstiprināts kā Toyota komandas pilots uz. gada sezonu. Abi komandas piloti sezonā ir bijuši labāko trijniekā — Trulli finišēja trešais, bet Gloks bija otrais.
Pola Fernandisa
Pola Fernandisa di Souza (pt-BR; dzimusi ) ir brazīliešu dziedātāja un dziesmu autore.
Zemās grīdas tramvajs
Pasaulē tiek izmantoti abu veidu tramvaji, jo citviet tramvaji brauc pa agrāko dzelzceļa infrastruktūru un tur jau ir augstie peroni, kas ļauj izmantot augstās grīdas tramvajus. Bet citviet tiek izbūvētas jaunas tramvaju satiksmes sistēmas un uz ielām nav daudz vietas augsto peronu izbūvei.
Garastes upesūdrs
Garastes upesūdrs (Lontra longicaudis) ir sermuļu dzimtas (Mustelidae) daļēji ūdenī dzīvojošs plēsējs, kas pieder Amerikas ūdru ģintij (Lontra).